section_heading: Povijest
paragraph_text: Naselje se prvi put spominje u vrijeme kralja Andrija II. 1229. godine i to kao Keccha inferior (Donja Keccha) i Keccha superior (Gornja Keccha). U 14. i 15. stoljeću pripada stolnobiogradskom kaptolu. Turska osvajanja su razorila ovo selo. Vlasnici ovog sela, obitelj Antall naselila je u to selo nove stanovnike, pored onih starih. Ti novodoseljeni kmetovi bili su evangelički Nijemci iz Hessena.